**SADARBĪBAS LĪGUMS Nr.\_\_\_\_\_\_\_\_\_\_\_\_\_\_\_\_**

( iespējams precizēt atbilstoši projektā iesaistīto partneru sadarbības modelim un veicamajiem uzdevumiem)

Par 4.2.3. specifiskā atbalsta mērķa “Kultūras un tūrisma lomas palielināšana ekonomiskajā attīstībā, sociālajā iekļaušanā un sociālajās inovācijās” projekta “Projekta nosaukums” (turpmāk – Projekts) īstenošanu

Parakstīšanas datums ir pēdējā pievienotā drošā elektroniskā paraksta un tā laika zīmoga datums

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Finansējuma saņēmējs), \_\_\_\_\_\_\_ reģistrācijas Nr. \_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tās (amata nosaukums) (vārds uzvārds) personā, kurš/a rīkojas uz \_\_\_\_\_\_\_\_\_\_ pamata, no vienas puses,

un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Sadarbības partneris), reģistrācijas Nr.\_\_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_, tās (amata nosaukums) (vārds uzvārds) personā, kurš/a rīkojas uz \_\_\_\_\_\_\_\_\_\_ pamata, no otras puses, abi kopā saukti – Puses, (ja sadarbības partneri ir vairāki, tad tiek nosaukti visi partneri)

pamatojoties uz

* Valsts pārvaldes iekārtas likuma 61. pantu *(ja attiecināms),*
* Ministru kabineta 2023. gada 13. jūlija noteikumiem Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā” (turpmāk – MK noteikumi Nr.408),
* Ministru kabineta 2024. gada 17. decembra noteikumiem Nr. 889 “Eiropas Savienības kohēzijas politikas programmas 2021.–2027. gadam 4.3.2. specifiskā atbalsta mērķa (turpmāk – SAM 432) “Kultūras un tūrisma lomas palielināšana ekonomiskajā attīstībā, sociālajā iekļaušanā un sociālajās inovācijās” īstenošanas noteikumi” (turpmāk – MK noteikumi Nr. 889),

noslēdz šādu sadarbības līgumu (turpmāk - Sadarbības līgums):

# LĪGUMA PRIEKŠMETS

* 1. Sadarbības līgums nosaka Pušu sadarbību saskaņā ar Eiropas Savienības un Latvijas Republikas tiesību aktos noteiktajiem SAM 4.3.2. īstenošanas nosacījumiem un Vienošanos/Līgumu par Eiropas Savienības fonda projekta īstenošanu (turpmāk - *Vienošanās/Līgums*), kas tiks noslēgta/s starp Centrālo finanšu un līgumu aģentūru (turpmāk - Sadarbības iestāde) un Finansējuma saņēmēju un, kas pēc tā/-s noslēgšanas pievienojama Sadarbības līgumam kā 1. pielikums un ir Sadarbības līguma neatņemama sastāvdaļa.
  2. Sadarbības līgums SAM 4.3.2. ietvaros nosaka Finansējuma saņēmēja atbalstu Sadarbības partnerim paredzēto atbalstāmo darbību uzsākšanā un īstenošanā, Pušu pienākumus un tiesības projekta īstenošanā, mērķa un rādītāju sasniegšanā, Sadarbības partnerim pieejamā finansējuma plānošanā, projektā piešķirto finanšu līdzekļu izmaksu apturēšanas, turpināšanas un atgūšanas kārtību, informāciju par īpašumu vai pamatlīdzekļu juridisko piederību un projekta īstenošanas rezultātā radīto vai iegādāto vērtību piederību, uzturēšanas un izmantošanas kārtību, strīdu izšķiršanas kārtību, kā arī rīcību nepārvaramas varas gadījumā.
  3. Projekta ietvaros Puses, atbilstoši MK noteikumu Nr. 889 33. punktam, īsteno šādas atbalstāmās darbības:
     1. uzkrāj datus par projektā sasniegtajām MK noteikumu Nr. 889 9.2.1. apakšpunktā minētā iznākuma rādītāja vērtībām;
     2. uzkrāj datus par projektā sasniegtajām MK noteikumu Nr. 889 9.2.2. apakšpunktā minētā rezultāta rādītāja vērtībām;
     3. ievēro horizontālo principu “Vienlīdzība, iekļaušana, nediskriminācija un pamattiesību ievērošana” un uzkrāj datus par horizontālā principa rādītāju “Objektu skaits, kuros ir nodrošināta vides un informācijas piekļūstamība” un citiem rādītājiem (ja attiecināms);
     4. sniedz Sadarbības iestādei informāciju par MK noteikumu Nr. 889 33.3. apakšpunktā minētajiem horizontālo principu rādītājiem;
     5. projekta īstenošanai nepieciešamo preču un pakalpojumu iegādi veic saskaņā ar publisko iepirkumu reglamentējošiem normatīvajiem aktiem, īstenojot atklātu, pārredzamu, nediskriminējošu un konkurenci nodrošinošu konkursa procedūru;
     6. ievēro, ka ir atbalstāms sociāli atbildīgs un inovatīvs iepirkums un vides prasību integrācija preču un pakalpojumu iepirkumos (zaļais publiskais iepirkums);
     7. nodrošina interešu konflikta neesību saskaņā ar Eiropas Parlamenta un Padomes 2024. gada 23. septembra Regulas (ES, Euratom) 2024/2509 par finanšu noteikumiem, ko piemēro Savienības vispārējam budžetam (pārstrādāta redakcija), 61. panta prasībām, kā arī ar parakstu apliecina, ka nepastāv interešu konflikts;
     8. nodrošina projekta ietvaros sasniegto rezultātu ilgtspēju vismaz piecus gadus pēc noslēguma maksājuma veikšanas.

# LĪGUMA DARBĪBAS TERMIŅŠ

* 1. Sadarbības līgums stājas spēkā ar tā parakstīšanas brīdi un ir spēkā līdz pilnīgai abpusējai saistību izpildei.
  2. Puses projekta darbību īstenošanu uzsāk no **2025. gada \_\_. \_\_\_\_\_\_\_\_\_\_** un īsteno to *Vienošanās/Līguma* noteiktajā termiņā.
  3. Sadarbības līgums ir saistošs Pusēm un to saistību un tiesību pārņēmējiem.
  4. Ja Sadarbības iestāde pieņem lēmumu par projekta iesnieguma noraidīšanu un *Vienošanās/Līgums* netiek noslēgta, tad šis Sadarbības līgums uzskatāms par izbeigtu.

# FINANŠU NOSACĪJUMI

* 1. Projekta kopējie izdevumi, attiecināmie izdevumi, ERAF finansējuma daļas apmērs tiks noteikti savstarpējā finansēšanas līgumā (ja attiecināms) pēc *Vienošanās/Līguma*noslēgšanas.
  2. Finansējuma saņēmējs ir atbildīgs par projekta finanšu vadīšanu un īstenojot projektu, uzskaita attiecināmos izdevumus, ar projektu saistītos ieņēmumus, izmaksas, naudas plūsmas savā grāmatvedības uzskaitē saskaņā ar normatīvo aktu prasībām un vispārpieņemtajiem grāmatvedības kārtošanas principiem tā, lai tos būtu 3 iespējams identificēt, nodalīt no pārējām izmaksām, ieņēmumiem, izdevumiem, naudas plūsmām un pārbaudīt.
  3. Visos ar projekta ieviešanu saistītajos finanšu dokumentos norāda projekta identifikācijas numuru.
  4. Projekta izmaksas ir attiecināmas no MK noteikumu Nr. 889 spēkā stāšanās dienas, ievērojot, ka projektā neiekļauj darbības, kas *Vienošanās/Līguma* par projekta īstenošanu noslēgšanas brīdī ir pabeigtas.

# FINANSĒJUMA SAŅĒMĒJA PIENĀKUMI UN TIESĪBAS

* 1. **Finansējuma saņēmēja pienākumi: *(iekļauj punktus atbilstoši projekta specifikai, finansējuma saņēmēja un sadarbības partnera plānotajiem uzdevumiem projekta īstenošanas laikā)***
     1. iesniegt projekta iesniegumu projektu iesniegumu atlases ietvaros, nepieciešamo informāciju sagatavojot un saskaņojot ar Sadarbības partneri;
     2. noslēgt *Vienošanos/Līgumu* par projekta ieviešanu ar Sadarbības iestādi;
     3. 3(trīs) darba dienu laikā pēc Sadarbības iestādes lēmuma par projekta vērtēšanas rezultātu saņemšanu, iesniegt to Partnerim;
     4. 3(trīs) darba dienu laikā pēc *Vienošanās/Līguma* ar Sadarbības iestādi noslēgšanas, iesniegt to Partnerim;
     5. nodrošināt projekta ieviešanu, veicot tā vispārējo vadību, t.sk. izveidot projekta vadības grupu, kura veic visas nepieciešamās darbības projekta veiksmīgai ieviešanai;
     6. veikt visas citas normatīvajos aktos noteiktās darbības veiksmīgai projekta ieviešanai un darbību īstenošanai;
     7. nodrošināt atbildību par Projekta finanšu vadīšanu, proti, īstenojot Projektu, uzskaitīt attiecināmos izdevumus, ar Projektu saistītos ieņēmumus, izmaksas, naudas plūsmas savā grāmatvedības uzskaitē saskaņā ar normatīvo aktu prasībām un vispārpieņemtajiem grāmatvedības kārtošanas principiem tā, lai tos būtu iespējams identificēt, nodalīt no pārējām izmaksām, ieņēmumiem, izdevumiem, naudas plūsmām un pārbaudīt;
     8. veikt Projekta kvalitātes un risku vadību, t.sk., projektēšanas un būvniecības kvalitātes risku vadību;
     9. nodrošināt Projekta vadību un īstenošanu atbilstoši MK noteikumu Nr.408, MK noteikumu Nr.889, *Vienošanās/Līguma* un šā Sadarbības līguma nosacījumiem, kā arī citiem Eiropas Savienības fondu vadību regulējošiem un Eiropas Savienības un Latvijas Republikas normatīvajiem aktiem;
     10. būt informētam par spēkā esošiem piemērojamajiem Eiropas Savienības un Latvijas Republikas normatīvajiem aktiem, kā arī citiem ar Projekta īstenošanu saistošiem dokumentiem un to grozījumiem;
     11. nodrošināt, ka Projekta ieviešanā tiek piesaistīti darbinieki, kuriem ir atbilstoša kvalifikācija un profesionālās iemaņas attiecīgajā jomā, kas ļauj profesionāli veikt Projektā paredzētās darbības;
     12. sagatavot iesniegšanai Sadarbības iestādē maksājuma pieprasījumus un citus Projekta pārskatus atbilstoši *Vienošanās/Līguma* noteiktajam;
     13. kopīgi ar Sadarbības partneri nodrošināt iepirkumu plāna sagatavošanu un aktualizēšanu, organizēt iepirkumu dokumentācijas izstrādi, iepirkuma procedūru veikšanu;
     14. projekta īstenošanai nepieciešamo preču un pakalpojumu iegādi veikt saskaņā ar publisko iepirkumu reglamentējošiem normatīvajiem aktiem, īstenojot atklātu, pārredzamu, nediskriminējošu un konkurenci nodrošinošu konkursa procedūru;
     15. Sadarbības partnerim sniegt visu nepieciešamo uz projektu attiecināmo informāciju;
     16. nodrošināt Sadarbības partnerim informāciju par Projekta norēķinu kontu Valsts kasē;
     17. 3 (trīs) darba dienu laikā nosūtīt Sadarbības partnerim informāciju par būvniecības lietas izveidi Būvniecības informācijas sistēmā un nodrošināt tai pieejamību ar skatīšanās tiesībām par visām projektā paredzētajām darbībām, kuru īstenošanai nepieciešama būvniecības ieceres dokumentācija *(ja attiecināms)*;
     18. projekta īstenošanas gaitā radušās sadārdzinājuma izmaksas segt saskaņā ar MK noteikumu Nr. 889 42. punktā noteikto;
     19. nodrošināt projekta īstenošanas rezultātā iegādāto vai radīto kustamo un nekustamo mantu reģistrēšanu Finansējuma saņēmēja vai Sadarbības partnera īpašumā un uzskaitē;
     20. nodrošināt projektā iegādāto un radīto vērtību saglabāšanu un uzturēšanu, tajā skaitā ugunsgrēka, vētras, plūdu un citu nepārvaramas varas gadījumu vai trešo personu prettiesiskas rīcības rezultātā radušos zaudējumus segt un bojātās vai iznīcinātās vērtības atjaunot no saviem līdzekļiem pilnā apmērā. Ja ir veikta projektā iegādāto un radīto vērtību apdrošināšana, zaudējumus sedz no saņemtās apdrošināšanas atlīdzības. Gadījumā, ja ar šādu kompensāciju nepietiek, zaudējumus sedz Puses no saviem līdzekļiem;
     21. nodrošināt Sadarbības partnerim projekta īstenošanas laikā piekļuvi projekta norises vietām, telpām un dokumentiem;
     22. nodrošināt projektā sasniegto rezultātu uzturēšanu un saglabāšanu atbilstoši MK noteikumiem Nr. 889 un *Vienošanās/Līguma* nosacījumiem;
     23. nodrošināt komunikācijas un vizuālās identitātes prasību nodrošināšanas pasākumus saskaņā ar Eiropas Parlamenta un Padomes Regulas (ES) 2021/1060[[1]](#footnote-2), 47. pantu un 50. pantu un normatīvajiem aktiem par kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā, kā arī Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijām;
     24. izmantot Projekta ietvaros iegādātos pamatlīdzekļus/vērtības Projektā plānoto darbību veikšanai un saskaņā ar Projektā paredzēto mērķi;
     25. nepārdot, nedāvināt, neizīrēt, neiznomāt, nemainīt, neaizdot, nepatapināt, neieķīlāt, citādi neatsavināt un neapgrūtināt īpašumu, kas iegādāts vai radīts Projektā, un īpašumu, kas guvis labumu no atbalsta, kā arī neveikt citas darbības, kuru rezultātā īpašums pilnīgi vai daļēji var nokļūt citas personas īpašumā vai valdījumā, izņemot gadījumus, kad saņemta Sadarbības iestādes iepriekšēja rakstiska atļauja un Finansējuma saņēmēja iecerētās darbības neizraisa nevēlamas sekas — tās neietekmē Projekta būtību, īstenošanas nosacījumus un nesniedz nepamatotas priekšrocības. Īpašuma vai valdījuma tiesības attiecībā uz atbalstītajiem infrastruktūras objektiem nemaina un ieguldījums paliek Latvijas Republikas teritorijā vismaz piecus gadus pēc noslēguma maksājuma veikšanas;
     26. ievērot MK noteikumu Nr. 889 komercdarbības atbalsta saņemšanas nosacījumus *(ja attiecināms)*;
     27. kompetences ietvaros veikt citus pasākumus, kas nepieciešami, lai Sadarbības partneris varētu pildīt šajā Sadarbības līgumā noteiktos pienākumus;
     28. savlaicīgi sniegt informāciju Sadarbības partnerim par jebkādiem apstākļiem, kas kavē un ierobežo, vai arī varētu kavēt un ierobežot projekta īstenošanu atbilstoši *Vienošanās/Līguma* noteikumiem, par neatbilstībām, kā arī par jebkādiem citiem būtiskiem apstākļiem, kas negatīvi ietekmē vai varētu ietekmēt no *Vienošanās/Līguma* izrietošo saistību savlaicīgu un kvalitatīvu īstenošanu;
     29. nepieļaut interešu konflikta, korupcijas, krāpšanas un dubultā finansējuma situācijas iestāšanos. Nekavējoties informēt Sadarbības partneri par apstākļiem, kas rada, vai kuru rezultātā varētu rasties kāda no minētajām situācijām. Nekavējoties informēt Sadarbības partneri, ja ir informācija vai aizdomas par iespējamu krāpšanu projektā.
  2. **Finansējuma saņēmēja tiesības*:*** (iekļauj punktus atbilstoši projekta specifikai, finansējuma saņēmēja un sadarbības partnera plānotajiem uzdevumiem projekta īstenošanas laikā)
     1. saņemt informāciju no Sadarbības partnera par projekta darbību ieviešanas gaitu *(ja attiecināms);*
     2. izteikt priekšlikumus par uzlabojumiem, kurus ieviešot iespējams uzlabot projekta ieviešanas kvalitāti;
     3. deleģēt pārstāvi ar projekta darbību īstenošanu saistītos pasākumos, tajā skaitā iepirkuma komisijā, būvniecības ieceres dokumentācijas izstrādes un būvniecības darbu sanāksmēs, nodrošinot, ka deleģētais pārstāvis pārzina vajadzības un ir tiesīgs Finansējuma saņēmēja vārdā rīkoties un nodrošināt operatīvu lēmumu pieņemšanu attiecībā uz projekta īstenošanu (*ja attiecināms*);
     4. ja nepieciešams, izdarīt grozījumus sadarbības līgumā, iepriekš tos saskaņojot ar Sadarbības partneri.

# SADARBĪBAS PARTNERA PIENĀKUMI UN TIESĪBAS

* 1. **Sadarbības partnera pienākumi:** (iekļauj punktus atbilstoši projekta specifikai, finansējuma saņēmēja un sadarbības partnera plānotajiem uzdevumiem projekta īstenošanas laikā)
     1. kompetences ietvaros nodrošināt projekta darbību vadību, īstenošanu ieviešanas koordinēšanu, ievērojot efektivitātes, caurredzamības un drošas finanšu vadības principus atbilstoši normatīvo aktu un *Vienošanās/Līguma* prasībām;
     2. nodrošināt Projekta mērķa un paredzēto rezultātu sasniegšanu, kā arī sniegt atbalstu Finansējuma saņēmējam par plānoto projekta ietvaros noteikto sasniedzamo rādītāju un horizontālo principu rādītāju uzskaiti;
     3. sniegt atbalstu Finansējuma saņēmējam komunikācijas un vizuālās identitātes prasību pasākumu nodrošināšanai saskaņā ar Eiropas Parlamenta un Padomes Regulas (ES) 2021/1060 47. pantu un 50. pantu un normatīvajiem aktiem par kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā, kā arī Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijām;
     4. nodrošināt Projekta vadību un īstenošanu atbilstoši Ministru kabineta noteikumu, *Vienošanās/Līguma* un šā Sadarbības līguma nosacījumiem, kā arī Eiropas Savienības fondu vadību regulējošiem un citiem Eiropas Savienības un Latvijas Republikas normatīvajiem aktiem;
     5. būt informētam par spēkā esošiem piemērojamajiem Eiropas Savienības un Latvijas Republikas normatīvajiem aktiem, kā arī citiem ar Projekta īstenošanu saistošiem dokumentiem un to grozījumiem;
     6. nodrošināt, ka Projekta ieviešanā tiek piesaistīti darbinieki, kuriem ir atbilstoša kvalifikācija un profesionālās iemaņas attiecīgajā jomā, kas ļauj profesionāli veikt Projektā paredzētās darbības;
     7. sniegt Finansējuma saņēmējam atzinumus par apmaksājamiem izdevumus pamatojošiem dokumentiem (ja attiecināms);
     8. sadarbībā ar Finansējuma saņēmēju nodrošināt projektēšanas darba uzdevumu izstrādi (ja attiecināms);
     9. sadarbībā ar Finansējuma saņēmēju nodrošināt projektēšanas un būvniecības procesu organizāciju atbilstoši Projektā noteiktajiem sasniedzamajiem rezultātiem, termiņiem un būvniecību regulējošiem normatīvajiem aktiem, tajā skaitā, atbilstību izglītības iestādes stratēģijā plānoto audzēkņu skaitam un izglītības programmu nodrošināšanai;
     10. sadarbībā ar Finansējuma saņēmēju nodrošināt būvniecības ieceres dokumentācijas un izmaiņu būvprojekta risinājumu saskaņošanu;
     11. sniegt atbalstu Finansējuma saņēmējam Projekta īstenošanas rezultātā iegādātās vai radītās kustamās un nekustamās mantas iegūšanai (reģistrēšanai) Sadarbības partnera īpašumā (ja attiecinām);
     12. savas kompetences ietvaros sniegt atbalstu Finansējuma saņēmējam Projekta grāmatvedības uzskaites ieviešanā un vešanā;
     13. nodrošināt Projektā plānoto informācijas un publicitātes pasākumu veikšanu, to saturu saskaņot ar Finansējuma saņēmēju;
     14. kompetences ietvaros veikt Projekta lietvedības uzskaiti un Projekta dokumentācijas glabāšanu Projekta īstenošanas laikā;
     15. nodrošināt Finansējuma saņēmēja interešu pārstāvēšanu citās institūcijās saskaņā ar deleģējumu;
     16. savlaicīgi sniegt informāciju Finansējuma saņēmējam, par jebkādiem apstākļiem, kas kavē un ierobežo, vai arī varētu kavēt un ierobežot Projekta īstenošanu atbilstoši *Vienošanās/Līguma* noteikumiem, par neatbilstībām, kā arī par jebkādiem citiem būtiskiem apstākļiem, kas negatīvi ietekmē vai varētu ietekmēt no *Vienošanās/Līguma* izrietošo saistību savlaicīgu un kvalitatīvu īstenošanu;
     17. sniegt Finansējuma saņēmējam pieprasīto informāciju saistībā ar Projekta īstenošanu vai *Vienošanās/Līguma* paredzēto saistību izpildi;
     18. nodrošināt Eiropas Savienības fondu vadībā iesaistītajām institūcijām pieeju visu ar Projekta īstenošanu saistīto dokumentu oriģināliem un grāmatvedības sistēmai, informācijai, telpām un citām materiālām vērtībām, kas attiecas uz veicamo pārbaudi Projektā;
     19. nodrošināt, lai Projekta ietvaros veiktā darba laika uzskaites kārtība un izdevumus attaisnojošie dokumenti atbilst Eiropas Savienības fondu vadību regulējošajiem un citiem Eiropas Savienības un Latvijas Republikas normatīvajiem aktiem;
     20. glabāt Projekta dokumentāciju un nodrošināt tai pieeju visā Projekta īstenošanas laikā;
     21. sniegt atbalstu Finansējuma saņēmējam visu ar Projekta īstenošanu saistīto dokumentu oriģinālu uzglabāšanā atbilstoši *Vienošanās/Līguma* nosacījumiem;
     22. nodrošināt, ka ar Projekta īstenošanu saistītās tiesības un pienākumi netiks nodoti tālāk citai personai, tai skaitā noslēdzot pakalpojuma līgumu;
     23. nodrošināt nepārklāšanās principu ar citiem valsts un ārvalstu finanšu atbalsta instrumentiem un dubultā finansējuma neiestāšanos;
     24. kompetences ietvaros nodrošina citu pasākumu veikšanu, kas, ņemot vērā apstākļus, nepieciešami, lai nodrošinātu sekmīgu Projekta īstenošanu.
  2. **Sadarbības partnera tiesības:** (iekļauj punktus atbilstoši projekta specifikai, finansējuma saņēmēja un sadarbības partnera plānotajiem uzdevumiem projekta īstenošanas laikā)
     1. pieprasīt un 3 dienu laikā saņemt nepieciešamo informāciju no Finansējuma saņēmēja, kas nepieciešama Projekta iesnieguma sagatavošanas, Projekta vadības un īstenošanas gaitā;
     2. lūgt Finansējuma saņēmējam nodrošināt pārstāvja deleģēšanu ar Projekta darbību īstenošanu saistītos pasākumos, tajā skaitā iepirkuma komisijā, būvniecības ieceres dokumentācijas izstrādes un būvniecības darbu sanāksmēs.

# PUŠU ATBILDĪBA UN STRĪDU RISINĀŠANA

* 1. Par līgumsaistību neizpildi vai nepienācīgu izpildi Puses atbild Latvijas Republikā spēkā esošajos normatīvajos aktos noteiktā kārtībā un apmērā.
  2. Finansējuma saņēmējs uzņemas pilnu atbildību par Sadarbības līguma 4.punktā noteikto pienākumu izpildi, kā arī atbild par jebkādām Projekta īstenošanas gaitā, tai skaitā līdz Projekta iesnieguma apstiprināšanai Sadarbības iestādē, pieļautajām neatbilstībām un pārkāpumiem, kas izriet no minēto pienākumu savlaicīgas un kvalitatīvas neizpildes.
  3. Sadarbības partneris uzņemas pilnu atbildību par Sadarbības līguma 5.punktā noteikto pienākumu izpildi, kā arī atbild par jebkādām Projekta īstenošanas gaitā, tai skaitā līdz Projekta iesnieguma apstiprināšanai Sadarbības iestādē, pieļautajām neatbilstībām un pārkāpumiem, kas izriet no minēto pienākumu savlaicīgas un kvalitatīvas neizpildes.
  4. Sadarbības partneris uzņemas atbildību par Projekta īstenošanas nenodrošināšanu vai kavējumu, izņemot gadījumos, kad Projekta īstenošanas nenodrošināšana vai kavējumi ir radušies no Sadarbības partnera puses neatkarīgo apstākļu vai Finansējuma saņēmējam noteikto pienākumu nepildīšanas dēļ.
  5. Visus strīdus, kas var rasties šā Sadarbības līguma izpildes gaitā, Puses risina, savstarpēji vienojoties. Ja vienošanās netiek panākta, strīdus risina augstākā iestādē – Izglītības un zinātnes ministrijā.
  6. Ja tiek pieņemts lēmums par asignējuma apturēšanu vai turpināšanu, Finansējuma saņēmējs nekavējoties informē par to Sadarbības partneri.
  7. Finansējums saņēmējs atmaksā Sadarbības iestādei visu nelikumīgi saņemto atbalstu kopā ar procentiem saskaņā ar Komercdarbības atbalsta kontroles likuma IV vai V nodaļas nosacījumiem, gadījumā, ja ar saimniecisko darbību nesaistīts projekts tā īstenošanas gaitā vai uzraudzības periodā pēc tā pabeigšanas kļūst par projektu, kas saistīts ar saimniecisku darbību, kurai sniegtais atbalsts būtu kvalificējams kā komercdarbības atbalsts.

# INFORMĀCIJAS APRITE UN KOMUNIKĀCIJA

* 1. Puses savstarpēji nodrošina regulāru operatīvās vadības informācijas apriti elektroniski un/vai telefoniski.
  2. Nepieciešamības gadījumā Finansējuma saņēmējs organizē Projekta vadības sanāksmi, kurā novērtē ieviešanas darbību rezultātus un plāno galvenās darbības turpmākajam periodam.
  3. Sadarbības līguma izpildei katra no Pusēm deleģē vismaz vienu pārstāvi, kura pienākums ir vadīt un sekot Sadarbības līguma izpildei un informēt par Sadarbības līguma izpildi gan savu, gan arī otru Pusi. Pušu pārstāvji:
     1. Finansējuma saņēmēja deleģētais pārstāvis: *(amats)* *(vārds uzvārds)*, e-pasts: \_\_\_\_\_\_\_\_\_\_\_\_\_\_, tel. \_\_\_\_\_\_\_\_\_\_\_;
     2. Sadarbības partnera deleģētais pārstāvis: *(amats)* *(vārds uzvārds)*, e-pasts: \_\_\_\_\_\_\_\_\_\_\_\_\_\_\_\_, tel. \_\_\_\_\_\_\_\_\_\_\_\_.
  4. Pārstāvju nomaiņas gadījumā otra Puse par to tiek rakstiski informēta \_\_\_\_ darba dienu laikā.
  5. Jebkurš oficiāls paziņojums, lūgums, pieprasījums vai cita informācija saskaņā ar Sadarbības līgumu tiek iesniegta rakstveidā vai elektroniski ar drošu elektronisko parakstu un tiek uzskatīta par iesniegtu vai nosūtītu tai pašā dienā, ja tā nosūtīta pa faksu, elektronisko pastu, vai nodota otrai Pusei pret parakstu. Ja paziņojums tiek sūtīts kā reģistrēts pasta sūtījums, tad saņemšanas diena ir pasta paziņojuma datums par šāda sūtījuma izsniegšanu. Visi paziņojumi Pusēm tiek nosūtīti uz Sadarbības līgumā norādītajām adresēm.
  6. Par jebkurām juridiskām, statusa vai citām izmaiņām Puses nekavējoties informē viena otru elektroniski vai oficiālās vēstules formā. Ja Puse neizpilda šā punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Sadarbības līgumā esošo informāciju par otru Pusi.

# INTEREŠU KONFLIKTA AIZLIEGUMS

1. Puses nodrošina, lai netiktu pieļauta situācija, kas Sadarbības partnerim un Finansējuma saņēmējam, to darbiniekiem vai citām Projekta īstenošanā iesaistītām personām rada interešu konfliktu.
   1. Interešu konflikta jēdziens ir tulkojams atbilstoši piemērojamajiem Eiropas Savienības un Latvijas Republikas normatīvajiem aktiem , ar to, cita starpā, saprotot ikvienu situāciju, kad personīgu, ģimenes, ekonomisko interešu vai citu apstākļu dēļ var tikt apšaubīta personas objektivitāte, Projekta īstenošanas gaitā pieņemot būtiskus ar piešķirtā finansējuma izlietošanu saistītus lēmumus (piemēram, slēdzot līgumus, Vienošanās u.tml.).

# NEPĀRVARAMA VARA

* 1. Puses tiek atbrīvotas no atbildības par šā Sadarbības līguma noteikumu daļēju vai pilnīgu neizpildi gadījumā, ja iestājas nepārvaramas varas apstākļi.
  2. Ar nepārvaramu varu Sadarbības līgumā saprot jebkādas iepriekš neparedzamas ārkārtas situācijas vai notikumus, kas ir ārpus Pušu kontroles un nav radušies to kļūdas vai nevērīgas rīcības rezultātā, un vienlaikus kavē kādu no Pusēm pildīt Sadarbības līgumā paredzētās saistības un no kuriem nav bijis iespējams izvairīties, veicot pienācīgus piesardzības pasākumus. Puse, kura nespēj pildīt savas saistības, par nepārvaramas varas apstākļiem nevar minēt iekārtu vai materiālu defektus, vai to piegādes kavējumus (ja vien minētās problēmas neizriet tieši no nepārvaramas varas), darba strīdus, streikus, finansiāla rakstura problēmas vai politisko situāciju u.tml.
  3. Pusei, kuras saistību izpildi kavē šā Sadarbības līguma 9.1. apakšpunktā norādītie apstākļi, ir pienākums 3 darba dienu laikā rakstiski par to informēt otru Pusi, norādot radušos apstākļu raksturu, iespējamo ilgumu un paredzamās sekas. Par tālāku Sadarbības līguma izpildi Puses rakstveidā vienojas atsevišķi.
  4. Neviena no Pusēm nevar tikt vainota par Sadarbības līguma saistību nepildīšanu, ja to izpildi kavē nepārvarama vara. Puses veic nepieciešamos pasākumus, lai samazinātu tās rezultātā nodarīto kaitējumu. Ja nepārvaramas varas gadījumā Pusēm bija iespējams veikt pasākumus kaitējuma samazināšanai, bet tās tos neveica, tad vainīgajai Pusei ir jāatlīdzina otrai Pusei radītais kaitējums.

# LĪGUMA GROZĪŠANA

* 1. Visas izmaiņas šajā Sadarbības līgumā izdarāmas rakstveidā un pēc to abpusējas parakstīšanas tās kļūst par Sadarbības līguma neatņemamu sastāvdaļu.
  2. Sadarbības līgumu var grozīt, Pusēm savstarpēji vienojoties. Jebkuri Sadarbības līguma grozījumi ir Sadarbības līguma neatņemama sastāvdaļa un stājas spēkā, kad tie noformēti rakstveidā un tos ir parakstījusi katra no Pusēm, vai apstiprinājusi saskaņā ar Elektronisko dokumentu likumā noteiktajām prasībām.
  3. Ja kāds no Sadarbības līguma noteikumiem zaudē spēku tiesību aktu grozījumu gadījumā, Sadarbības līgums nezaudē spēku tā pārējos punktos, un šajā gadījumā Pušu pienākums ir piemērot Sadarbības līgumu atbilstoši spēkā esošajiem tiesību aktiem.
  4. Visos pārējos Sadarbības līgumā neatrunātajos jautājumos Puses vadās no Latvijas Republikas spēkā esošajiem normatīvajiem aktiem.
  5. Pusēm ir pienākums veikt grozījumus Sadarbības līgumā, ja Sadarbības līguma noteikumi ir pretrunā normatīvajam regulējumam, *Vienošanās/Līguma*, kompetento iestāžu izstrādātajiem metodiskajiem norādījumiem un vadlīnijām.

# CITI NOTEIKUMI

* 1. Puses ar šā Sadarbības līguma noslēgšanu apliecina, ka nav apstākļu, kas aizliegtu Pusēm noslēgt šo Sadarbības līgumu.
  2. Sadarbības līgums sagatavots latviešu valodā un parakstīts, izmantojot drošu elektronisko parakstu, uz \_\_\_\_\_\_\_\_ (*lapu skaits*) lapām.

|  |  |
| --- | --- |
| **Finansējuma saņēmējs:** | **Sadarbības partneris:** |
| (NOSAUKUMS) | (NOSAUKUMS) |
| Juridiskā adrese: | Juridiskā adrese: |
| \_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_ |
| Reģistrācijas Nr.\_\_\_\_\_\_\_\_\_\_\_\_\_ | Reģistrācijas Nr.\_\_\_\_\_\_\_\_\_\_\_\_\_ |
| (paraksttiesīgās personas VĀRDS, UZVĀRDS) | (paraksttiesīgās personas VĀRDS, UZVĀRDS) |

1. Eiropas Parlamenta un Padomes 2021.gada 24.jūnija Regula (ES) 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai. [↑](#footnote-ref-2)